เอกสารแนบ 2

รายงานคณะกรรมการตรวจสอบ

รายงานของคณะกรรมการตรวจสอบ

คณะกรรมการ บริษัท อสมท จำกัด (มหาชน) มีมติแต่งตั้งคณะกรรมการตรวจสอบ บริษัท อสมท
จำกัด (มหาชน) ประกอบด้วย กรรมการอิสระซึ่งเป็นผู้ทรงคุณวุฒิทางด้านการเงินและ
บริหารองค์กร โดยมี นายอนุสรณ์ ธรรมใจ เป็นประธานกรรมการตรวจสอบ นายวิทยาธร ท่อแก้ว
และ นายนฤนารท พระปัญญา เป็นกรรมการ ในปี 2551 คณะกรรมการตรวจสอบ
ได้มีการประชุมร่วมกับ ฝ่ายจัดการและหน่วยงานต่างๆ ของบริษัท จำนวน 13 ครั้ง
ซึ่งเป็นการประชุมร่วมกับผู้บริหารระดับสูง 4 ครั้ง
พร้อมทั้งมีการประชุมร่วมกับสำนักงานการตรวจเงินแผ่นดิน (สตง.) ซึ่งเป็นผู้สอบบัญชีของ บริษัทฯ
เพื่อสอบทานงบการเงินของบริษัท

คณะกรรมการตรวจสอบฯ ได้ปฏิบัติหน้าที่และความรับผิดชอบตามที่ได้รับมอบหมาย
จากคณะกรรมการบริษัทฯ และตามกฎบัตรของคณะกรรมการตรวจสอบ บมจ.อสมท ว่าด้วยอำนาจ
และหน้าที่ของคณะกรรมการตรวจสอบ รวมทั้งหลักเกณฑ์และแนวทางปฏิบัติของคณะกรรมการ
ตรวจสอบฯ ซึ่งสอดคล้องกับข้อกำหนดของตลาดหลักทรัพย์แห่งประเทศไทย ได้แก่
สอบทานงบการเงิน สอบทานการบริหารความเสี่ยง
สอบทานการจัดวางระบบการควบคุมภายในของหน่วยงานใน บมจ. อสมท
สอบทานรายการระหว่างกัน สอบทานแผนปฏิบัติงานตรวจสอบและกำกับดูแลงานตรวจสอบ ภายใน
สอบทานการดูแลรักษาทรัพย์สินขององค์กร สอบทานรายงานการเปิดเผยรายการความขัดแย้ง
ทางผลประโยชน์ของ บมจ.อสมท สอบทานการแต่งตั้งผู้สอบบัญชีและกำหนดค่าตอบแทนผู้สอบบัญชี
สรุปได้ดังนี้

สอบทานงบการเงินรายไตรมาส และงบการเงินประจำปี เพื่อให้มั่นใจว่าระบบบัญชีและ
รายงานทางการเงินจัดทำขึ้นตามหลักบัญชีที่รับรองทั่วไป และมีการเปิดเผยข้อมูลอย่างเพียงพอ
ครบถ้วน และเชื่อถือได้
ทั้งนี้ได้เชิญผู้สอบบัญชีเข้าร่วมประชุมทุกครั้งที่มีการพิจารณางบการเงินรายไตรมาส
และงบการเงินประจำปี คณะกรรมการตรวจสอบฯ ได้สอบทานงบการเงิน โดยสอบถามผู้สอบบัญชี
ในเรื่องความถูกต้อง ครบถ้วนของ งบการเงิน รายการปรับปรุงบัญชีที่มีผล
กระทบอย่างเป็นสาระสำคัญต่อ งบการเงิน

สอบทานการบริหารความเสี่ยงขององค์กร คณะกรรมการตรวจสอบฯ ได้กำกับดูแลการ
บริหารความเสี่ยงของบริษัทฯ โดยสอบทานแผนการบริหารความเสี่ยง ปี 2551 และสอบทานการ
บริหารความเสี่ยงทุกไตรมาส เพื่อให้มีความมั่นใจว่าบริษัทฯ ได้บริหารจัดการความเสี่ยงให้ลดลงจน
ไม่เกิดความเสียหายและกระทบต่อบริษัทฯ

สอบทานการจัดวางระบบการควบคุมภายในของหน่วยงานใน บมจ.อสมท คณะกรรมการตรวจสอบฯ
ได้สอบทานและทบทวนระบบการควบคุมภายใน เพื่อให้บริษัทฯ มีระบบการควบ คุมภายใน
ที่เพียงพอในการดำเนินธุรกิจ
และบรรลุวัตถุประสงค์ของการควบคุมภายในด้านประสิทธิผลและประสิทธิภาพ ของการดำเนินงาน
การใช้ทรัพยากร ซึ่งรวมถึงการดูแลทรัพย์สินการป้องกันหรือลดความผิดพลาด ความเสียหาย
การรั่วไหล การสิ้นเปลือง หรือการทุจริต
ความเชื่อถือได้ของรายงานทางการเงินและการดำเนินงาน การปฏิบัติตามกฏหมาย ระเบียบ
ข้อบังคับ มติ คณะ รัฐมนตรี ในปี 2551 บริษัทฯ
ได้ประเมินการควบคุมภายในตามระเบียบคณะกรรมการตรวจเงินแผ่นดิน
ว่าด้วยการกำหนดมาตรฐานการควบคุมภายใน พ.ศ 2544

สอบทานรายการระหว่างกัน คณะกรรมการตรวจสอบฯ ได้สอบทานรายการระหว่างกัน ของบริษัท
พาโนราม่า เวิลด์ไวด์ จำกัด โดยตรวจสอบงบการเงินรายไตรมาสและงบการเงินประจำปี
เพื่อให้มั่นใจว่าบริษัทฯ ได้ดำเนินการตามขั้นตอนที่ถูกต้อง

สอบทานแผนปฏิบัติงานตรวจสอบและกำกับดูแลงานตรวจสอบภายใน คณะกรรมการตรวจสอบฯ
ได้พิจารณาแผนการตรวจสอบระยะยาว 5 ปี โดยจัดทำขึ้นจากฐานความเสี่ยงของบริษัทฯ
ซึ่งสอดคล้องกับกลยุทธ์และทิศทางขององค์กร สอบทานผลการตรวจสอบ โดยให้ข้อแนะนำและติดตาม
การดำเนินการแก้ไขตามรายงานผลการตรวจสอบในประเด็นที่มีนัยสำคัญ

สอบทานการดูแลรักษาทรัพย์สินขององค์กร คณะกรรมการตรวจสอบฯ
ได้สอบทานการสำรวจทรัพย์สินประจำปีของหน่วยงานต่างๆ
และทรัพย์สินของสถานีโทรทัศน์และสถานีวิทยุทั้งส่วนกลางและ
ส่วนภูมิภาคเพื่อให้มีทรัพย์สินอยู่ตรงตามทะเบียน

สอบทานรายงานการเปิดเผยรายการความขัดแย้งทางผลประโยชน์ของ บมจ.อสมท
คณะกรรมการตรวจสอบฯ
ได้สอบทานการรายงานการเปิดเผยรายการความขัดแย้งทางผลประโยชน์ของพนักงาน
ในหน่วยงานต่างๆ โดยให้พนักงานและลูกจ้างขององค์กรทุกคน
ต้องเปิดเผยรายการที่เป็นความขัดแย้ง ทางผลประโยชน์
เพื่อให้เป็นไปตามแนวทางการกำกับดูแลกิจการที่ดี

สอบทานการแต่งตั้งผู้สอบบัญชีและกำหนดค่าตอบแทนผู้สอบบัญชี โดย บมจ.อสมท

ได้จ้างสำนักงานการตรวจเงินแผ่นดิน เป็นผู้สอบบัญชี

คณะกรรมการตรวจสอบฯ ได้ให้ความสำคัญกับการควบคุมภายในและการบริหารความเสี่ยง
อย่างต่อเนื่อง เพื่อให้บริษัทฯ มีการกำกับดูแลกิจการที่ดี
มีการควบคุมภายในที่เพียงพอเหมาะสมกับการดำเนินธุรกิจ
มีการบริหารความเสี่ยงให้อยู่ในระดับที่ยอมรับได้
ระบบบัญชีและการรายงานทางการเงินมีความถูกต้องเชื่อถือได้ รวมทั้งการปฏิบัติตามกฎหมาย
ระเบียบ ข้อบังคับที่เกี่ยวข้องกับการดำเนินธุรกิจของบริษัทฯ

[]

  (นายอนุสรณ์ ธรรมใจ)

ประธานกรรมการตรวจสอบ